section_heading: Izvještaj
paragraph_text: Hamilton je vodio od početka do kraja i stigao do pete pobjede na ovoj stazi. Start utrke odgođen je za jedan dodatan formacijski krug nakon što je Jolyon Palmer već nakon nekoliko zavoja prakirao svoj bolid pokraj staze zbog problema na pogonskoj jedinici. Vettel je imao loš start, te je izgubio poziciju od Maxa Verstappena, kojeg je kasnije u utrci pretekao kroz bokseve. U prvom krugu došlo je do sudara vozača Toro Rossa, Španjolca Carlosa Sainza i Rusa Daniila Kvyata, nakon čega je Sainz odustao. Bottas, koji se probijao s devetog mjesta na startu, otišao je u boks po promjenu guma nešto kasnije od ostalih, kada se nalazio na drugom mjestu iza Hamiltona. Vratio se na stazu na četvrtom mjestu, a ubrzo je pretekao Vettela. Pred sam kraj utrke, Bottas je sustigao i pretekao Räikkönena koji je zbog problema s prednjom lijevom gumom otišao u boks dva kruga prije kraja utrke. Verstappen je dobio poziv da uđe u boks odmah nakon što je eksplodirala guma Fincu. Samo krug kasnije, Vettelu je također eksplodirala prednja lijeva gume, te je Nijemac u posljednjem krugu s 3. mjesta pao na 7. mjesto. Odličnu utrku odvezao je Ricciardo, koji se nakon starta sa začelja probio nekoliko pozicija naprijed, da bi onda izletio sa staze i ponovo morao krenuti sa samog začelja, utrku završio na 5. mjestu iza momčadskog kolege.<ref> Hamilton pobjednik VN Velike Britanije F1puls, objavljeno 16. srpnja 2017. Pristupljeno 16. srpnja 2017.